“หุ้นน้ำมันปาล์ม” บวกยกแผง! CPI-VPO-UVAN นำทีมพุ่ง 11% ขานรับอินโดฯห้ามส่งออก
"หุ้นน้ำมันปาล์ม" บวกยกแผง! CPI-VPO-UVAN นำทีมพุ่ง 11% ขานรับอินโดฯห้ามส่งออก หนุนสัญญาซื้อขายน้ำมันถั่วเหลืองสหรัฐพุ่งนิวไฮ
"หุ้นน้ำมันปาล์ม" บวกยกแผง! CPI-VPO-UVAN นำทีมพุ่ง 11% ขานรับอินโดฯห้ามส่งออก หนุนสัญญาซื้อขายน้ำมันถั่วเหลืองสหรัฐพุ่งนิวไฮ
25 เม.ย. 2565

ผู้สื่อข่าวรายงานงานว่า วันนี้(25 เม.ย.2565) ราคาหุ้นกลุ่มน้ำมันปาล์มปรับตัวขึ้นยกแผง นำโดย บริษัท ชุมพรอุตสาหกรรมน้ำมันปาล์ม จำกัด (มหาชน) หรือ CPI  ณ เวลา 10:18 น. อยู่ที่ระดับ 4.26 บาท บวก 0.46 บาท หรือ 12.11% ด้วยมูลค่าซื้อขายที่ 118.82 ล้านบาท
ส่วนบริษัท น้ำมันพืชไทย จำกัด (มหาชน) หรือ TVO ณ เวลา 10:21 น. อยู่ที่ระดับ 32.00 บาท บวก 1.00 บาท หรือ 3.23% ด้วยมูลค่าซื้อขาย 75.584 ล้านบาท
ด้านหุ้น บริษัท วิจิตรภัณฑ์ปาล์มออยล์ จำกัด (มหาชน) หรือ VPO ณ เวลา 10:24 น. อยู่ที่ระดับ 2.12 บาท บวก 0.22 บาท หรือ 11.58% ด้วยมูลค่าซื้อขาย 100.11 ล้านบาท
ด้านบริษัท ยูนิวานิชน้ำมันปาล์ม จำกัด (มหาชน) หรือ UVAN ณ เวลา 10:25 น. อยู่ที่ระดับ 9.35 บาท บวก 0.95 บาท หรือ 11.31% ด้วยมูลค่าซื้อขาย 56.80 ล้านบาท
ส่วนบริษัท สหอุตสาหกรรมน้ำมันปาล์ม จำกัด (มหาชน) หรือ UPOIC ณ เวลา 10:25 น. อยู่ที่ระดับ 8.20 บาท บวก 0.50 บาท หรือ 6.49% ด้วยมูลค่าซื้อขาย 4.40 ล้านบาท
ด้านบริษัท ล่ำสูง (ประเทศไทย) จำกัด (มหาชน) หรือ LST ณ เวลา 10:26 น. อยู่ที่ระดับ 6.70 บาท บวก 0.35 บาท หรือ 5.51% ด้วยมูลค่าซื้อขาย 17.58 ล้านบาท
ปิดท้าย บริษัท เอไอ เอนเนอร์จี จำกัด (มหาชน)  หรือ AIE  ณ เวลา 11:15 น. อยู่ที่ระดับ 4.60 บาท บวก 0.16 บาท หรือ 4.10% ด้วยมูลค่าซื้อขาย 35.89 ล้านบาท
บล.เคทีบีเอสที ระบุในบทวิเคราะห์วันนี้(25 เม.ย.2565) ว่า ประธานาธิบดีโจโก วิโดโด ผู้นำ อินโดนีเซีย ประกาศ ระงับการส่งออกน้ำมัน ปาล์ม ในวันศุกร์ (22 เม.ย.) โดยจะมีผลบังคับใช้ในวันที่ 28 เม.ย. นี้ วัตถุประสงค์ เพื่อแก้ไขปัญหาการขาดแคลนน้ำมันปรุงอาหาร ในประเทศ พร้อมกันนี้ นายวิ โดโดยังย้ำว่า จะเฝ้าติดตามและประเมินการดำเนินนโยบายดังกล่าว เพื่อให้ มั่นใจว่าจะมีน้ำมันปรุงอาหารอย่างเพียงพอสำหรับการบริโภคภายในประเทศ และมีราคาถูกลงด้วย
KTBST:มีมุมมองเป็นบวกจากการห้ามส่งออกน้ำมันปาล์มของประเทศ อินโดนีเซีย ส่งผลให้ราคาน้ำมันถั่วเหลืองโลกปรับตัวขึ้นตามไปด้วย โดย หลังจากการประกาศห้ามส่งออกน้ำมันปาล์มทำให้ ราคาสัญญาซื้อขายน้ำมันถั่วเหลืองของสหรัฐพุ่งทำสถิตินิวไฮ
โดยราคาสัญญาน้ำมันถั่วเหลืองสหรัฐที่ ซื้อขายในตลาด Chicago Board of Trade พุ่งขึ้นแตะระดับสูงสุดเป็น ประวัติการณ์เหนือระดับ 84 เซนต์/ปอนด์ ทำให้มองว่าราคาน้ำมันถั่วเหลืองในประเทศไทยมีโอกาสจะปรับตัวขึ้นเช่นกัน
โดยปัจจุบันอินโดนีเซียเป็นผู้ผลิตและ ส่งออกน้ำมันปาล์มรายใหญ่ที่สุดของโลก โดยมีปริมาณคิดเป็นสัดส่วน มากกว่าครึ่งหนึ่งของโลกแนะนำ “ซื้อเก็งกำไร” TVO จากประเด็นดังกล่าว และราคาถั่วเหลืองที่ยังคงปรับตัวสูงขึ้น รวมถึงผลการดำเนินงานในไตรมาส 1/2565 ที่ คาดว่าจะฟื้นตัวโดดเด่นเทียบไตรมาสก่อนหน้าเบื้องต้นยังคงแนะนำ “ถือ” ที่ราคาเป้าหมาย 30 บาท
ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ (ประเทศไทย) กล่าวว่า ราคาหุ้นกลุ่มน้ำมันปาล์มที่ปรับตัวขึ้น คาดมาจากนักลงทุนเข้าเก็งกำไรหลังราคาสินค้าโภคภัณฑ์ปรับตัวขึ้นต่อเนื่อง ขณะเดียวกันทิศทางราคาน้ำมันปาล์มในตลาดโลกก็ยังอยู่ในช่วงขาขึ้นเช่นกัน
ขณะที่บล.โกบเบล็ก ระบุในบทวิเคราะห์ว่า จากที่อินโดนีเซียเป็นผู้ผลิตและส่งออกน้ำมันปาล์มรายใหญ่ที่สุดของโลก โดยมีปริมาณคิดเป็นสัดส่วนมากกว่าครึ่งหนึ่งของโลกประกาศระงับการส่งออกน้ำมันปาล์มตั้งแต่วันที่ 22 เม.ย. จะกระทบต่อผู้บริโภคทั่วโลก เนื่องจากน้ำมันปาล์มถือเป็นน้ำมันพืชที่มีการบริโภคมากที่สุดในโลก และมีการใช้ในกระบวนการผลิตสินค้าหลายอย่าง เช่น บิสกิต มาร์การีน ช็อกโกแลต และน้ำยาซักผ้า
อนึ่ง ก่อนหน้านี้ อินโดนีเซียเคยประกาศระงับส่งออกน้ำมันปาล์มในเดือนม.ค. ก่อนที่จะยกเลิกประกาศดังกล่าวในเดือนมี.ค.
โกลเบล็ก เห็นว่า หลังอินโดนีเซียประกาศระงับการส่งออก ทำให้ราคาน้ำมันปาล์มปรับตัวขึ้น 3% ส่งผลบวกต่อผู้ผลิตน้ำมันปาล์มในไทยส่งผลให้ราคาขายและอัตราการทำกำไรปรับตัวดีขึ้น โดยหุ้นที่ได้ประโยชน์ VPO-LST-UVAN-UPOIC